NORAKSTS

|  |  |
| --- | --- |
| 27.08.2020. | Nr.14/4 |

###### PROJEKTA „Pieaugušo izglītotāju kompetences pilnveide SABIEDRĪBAS DROŠUMSPĒJAS STIPRINĀŠANAI” ĪSTENOŠANA

(Ziņo I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, D.Olte, A.Garančs, R.Šlegelmilhs, J.Strods, I.Jakovels, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 4. punktu, Jelgavas pilsētas attīstības programmu 2014.-2020.gadam (apstiprināta ar Jelgavas pilsētas domes 2013.gada 23.maija lēmumu Nr.5/5 “Jelgavas pilsētas attīstības programmas 2014.-2020.gadam apstiprināšana”) un Valsts izglītības attīstības aģentūras 2020.gada 3.jūlija vēstuli Nr. 8.-10.1/3677 “Par Eiropas Savienības Erasmus+ programmas Pamatdarbības Nr.1 (KA 1) pieaugušo izglītības sektora projekta pieteikuma Nr. 2020-1-LV01-KA104- 077290 apstiprināšanu”,

**JELGAVAS PILSĒTAS DOME NOLEMJ:**

1. Atļaut Jelgavas pilsētas pašvaldības pieaugušo izglītības iestādei „Zemgales reģiona kompetenču attīstības centrs” (turpmāk - ZRKAC) īstenot Eiropas Savienības izglītības, mācību, jaunatnes un sporta programmas “Erasmus+” projektu “Pieaugušo izglītotāju kompetences pilnveide sabiedrības drošumspējas stiprināšanai”(turpmāk – Projekts).

ZRKAC aktivitātēm Projektā paredzētais finansējums ir 6456,00 *euro,* kas tiek 100% apmērā segts no Projektam piešķirtā Eiropas Savienības finansējuma.

1. ZRKAC plānot 2021.gada budžetā Projekta īstenošanai nepieciešamo priekšfinansējumu – 1291,20 *euro.*
2. Pilnvarot ZRKAC direktoru parakstīt visus ar Projekta īstenošanu saistītos dokumentus un veikt visas nepieciešamās darbības Projekta īstenošanai.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2020.gada 27.augustā